|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*tuk\*pBk\*-+\*yqw\*xib\*sfn\*pws\*ugc\*yla\*icz\*pxk\*wlE\*jus\*zew\*-+\*eDs\*lyd\*lyd\*lyd\*lyd\*jAl\*Dos\*DtB\*EFw\*uDx\*zfE\*-+\*ftw\*ocg\*AlE\*knb\*xwo\*iDo\*ghA\*Blo\*dAc\*qBB\*onA\*-+\*ftA\*bbx\*mjg\*yhc\*jtr\*yFg\*dzb\*azB\*ajm\*xcc\*uws\*-+\*xjq\*agy\*mEz\*bDb\*BxE\*Esz\*nEy\*ihs\*ujv\*ynv\*uzq\*- |

 

R E P U B L I K A H R V A T S K A

 POŽEŠKO-SLAVONSKA ŽUPANIJA

 GRAD POŽEGA

 GRADONAČELNIK

 Povjerenstvo za provedbu javnog natječaja

 za imenovanje pročelnika

KLASA: 024-09/25-01/7

URBROJ: 2177-1-01/01-25-3

Požega, 6. svibnja 2025.

Na temelju članka 20. stavka 4. i članka 22. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.) i Rješenja o osnivanju i imenovanju Povjerenstva za provedbu javnog natječaja za imenovanje pročelnika (Službene novine Grada Požege, broj: 6/25.), objavljuje se sljedeća

**LISTA KANDIDATA I POZIV**

na prethodnu provjeru znanja i sposobnosti (pisano testiranje) kandidata prijavljenih na javni natječaj za imenovanje pročelnika Upravnog odjela za samoupravu

I. Javni natječaj za imenovanje pročelnika Upravnog odjela za samoupravu Grada Požege (u nastavku teksta: natječaj), objavljen je u Narodnim novinama, broj: 67/25. od 9. travnja 2025. godine, na Hrvatskom zavodu za zapošljavanje, Područni ured Požega te na oglasnoj ploči i na mrežnim stranicama Grada Požege.

II. Povjerenstvo za provedbu javnog natječaja za imenovanje pročelnika (u nastavku teksta: Povjerenstvo), utvrdilo je sljedeću:

|  |
| --- |
| **LISTU KANDIDATA** |
| REDNI BROJ | **LOZINKA KANDIDATA**  |
| 1. | **JP16930** |

Povjerenstvo poziva kandidata s gornje liste na prethodnu provjeru znanja putem pisanog testiranja koje će se održati **u utorak, 13. svibnja 2025. godine, s početkom u 8,00 sati u Gradskoj vijećnici, Trg Sv. Trojstva 1, 34000 Požega.**

III. PRAVILA TESTIRANJA

Ako kandidat ne pristupi testiranju smatra se da je povukao prijavu na natječaj.

Kandidat je na testiranje dužan ponijeti kemijsku olovku, te predočiti osobnu iskaznicu ili putovnicu, radi utvrđivanja identiteta, a ako kandidat ne može dokazati identitet ne može pristupiti testiranju.

Nakon utvrđivanja identiteta kandidata, započinje se sa pisanjem testa.

Kandidatu će biti podijeljena pitanja za testiranje iz Ustava Republike Hrvatske (Narodne novine, broj: [56/90](https://www.iusinfo.hr/zakonodavstvo/ustav-republike-hrvatske-1)., [135/97](https://www.iusinfo.hr/zakonodavstvo/ustavni-zakon-o-izmjenama-i-dopunama-ustava-republike-hrvatske)., [113/00](https://www.iusinfo.hr/zakonodavstvo/promjena-ustava-republike-hrvatske)., [28/01](https://www.iusinfo.hr/zakonodavstvo/promjena-ustava-republike-hrvatske-1)., [76/10](https://www.iusinfo.hr/zakonodavstvo/promjena-ustava-republike-hrvatske-2). i [5/14](https://www.iusinfo.hr/zakonodavstvo/odluka-u-povodu-okoncanja-postupka-nadzora-nad-ustavnoscu-i-zakonitoscu-provodenja-drzavnog-referenduma-odrzanog-1-prosinca-2013-na-kojem-je-clanak-62-ustava-republike-hrvatske-dopunjen-novim-stavkom-2-broj-sup-o-1-2014-od-14-sijecnja-2014).), Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.), Uredbe o klasifikaciji radnih mjesta u lokalnoj i područnoj (regionalnoj) samoupravi (Narodne novine, broj: 74/10., 125/14. i 48/23.), Zakona o općem upravnom postupku (Narodne novine, broj: 47/09. i 110/21.), Zakona o pravu na pristup informacijama (Narodne novine, broj: 25/13., 85/15. i 69/22.) i Statuta Grada Požege (Službene novine Grada Požege, broj: 2/21. i 11/22.).

Svaki točan odgovor nosi jedan bod po pitanju, odnosno sveukupno 10 bodova.

Na testiranju nije dozvoljeno koristiti se literaturom i zabilješkama, napuštati prostoriju, razgovarati, a mobitel je potrebno isključiti.

Testiranje traje maksimalno 45 minuta.

Intervju se provodi ako je kandidat ostvario najmanje 50% bodova iz provjere znanja na provedenom pisanom testiranju. Rezultati intervjua boduju se od 1 do 10 bodova.

Povjerenstvo kroz intervju s kandidatom, u pravilu, provjerava znanje vezano uz radno mjesto na koje se prijavio te utvrđuje snalažljivost, komunikativnost, kreativnost, profesionalne ciljeve i motivaciju za rad u Gradu Požegi.

O danu održavanja i terminu intervjua kandidat će biti obaviješten prilikom dolaska na pisanu provjeru znanja.

Nakon provedenog postupka, Povjerenstvo sastavlja izvješće o provedenom postupku i utvrđuje rang-listu kandidata prema ukupnom broju ostvarenih bodova na pisanom testiranju i intervjuu.

Povjerenstvo dostavlja Gradonačelniku Grada Požege izvješće o provedenom postupku koje potpisuju svi članovi Povjerenstva.

Gradonačelnik Grada Požege donosi rješenje o imenovanju pročelnika.

Protiv rješenja o imenovanju pročelnika žalba nije dopuštena, ali se može pokrenuti upravni spor u roku od 30 dana od dana dostavje rješenja o imenovanju.

IV. Ova će se lista kandidata i poziv objaviti na mrežnim stranicama Grada Požege ([www.pozega.hr](http://www.pozega.hr)) i na oglasnoj ploči Grada Požege.

POVJERENSTVO:

 1. Klara Miličević, dipl.iur., predsjednica, v.r.

 2. Maja Petrović, mag.prim.educ., članica, v.r.

 3. Jelena Vidović, dipl.oec, članica, v.r.